คงไม่ต้องบรรยายสรรพคุณมากสำหรับเบอร์เกอรแบรนด์นี้  ที่แต่ก่อนหากินยากเหลือเกิน เพราะจะเปิดเฉพาะย่านที่ฝรั่งเยอะๆ เท่านั้น  แต่ช่วงปีที่ผ่านมาเหมือนเบอร์เกอร์คิงเริ่มเอาจริง  โดยทยอยเปิดสาขากระจายไปตามชานเมืองต่าง ๆ  สาขานครชัยศรีก็เช่นกัน  ใครที่เบื่อกินแม็คไดรว์ทรู ตรงนครชัยศรี  ก็ลองขับเลยมาอีกนิดที่ปั๊มเอสโซ่เลย

สาขานี้เพิ่มเปิดใหม่  สภาพร้านดูใหม่เอี่ยมสะอาดสะอ้านมาก  ลูกค้าที่รู้น่าจะยังไม่เยอะนัก  ใครที่ชอบร้านที่โล่ง ๆ นั่งสบายแบบชิล ๆ ขอให้รีบมาเลยครับ ถ้าผ่านไปสักเดือนสองเดือน คนอาจจะเยอะขึ้นคนไม่ค่อยจะชิลก็ได้

เมนูที่ผมสั่ง  ก็เป็นเซ็ตวอปเปอร์หมู ราคาสองร้อยนิด ๆ  มีเบอร์เกอร์ มันทอดและน้ำให้ตามมาตรฐาน  ด้านรสชาตินั้น อร่อยครับ  โดยเฉพาะตัวเบอร์เกอร์ที่ส่วนตัวผมชอบมากกว่าของแม็คเยอะเลย  ส่วนน้ำก็บเฟรนส์พรายก็รสชาติตามมาตรฐานครับ

ร้านฟาสฟู้ดนั้นเปิดกันเกร่อทั่วเมือง  แต่ร้านไหนจะเข้าประจำ ก็คงขึ้นอยู่กับรสชาติ บริการและทำเล ซึ่งรวม ๆ แล้ว ผมว่าผมได้แวะมาที่นี้บ่อย ๆ แน่นอนครับ